**Ministru kabineta rīkojuma projekta „Par valsts nekustamā īpašuma**

**Tīruma ielā 30, Salacgrīvā, Salacgrīvas novadā, nodošanu Salacgrīvas novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants, likuma „Par pašvaldībām” 15.panta pirmās daļas 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nodrošinājuma valsts aģentūra, kas ir Iekšlietu ministrijas nekustamo īpašumu pārvaldītāja un apsaimniekotāja ar 2015.gada 11.jūnija vēstuli Nr.17-8/7065 „Par nekustamā īpašuma pārņemšanu” piedāvāja Salacgrīvas novada domei pārņemt nekustamo īpašumu Tīruma ielā 30, Salacgrīvā, Salacgrīvas novadā (nekustama īpašuma kadastra Nr.6615 002 0115).  Salacgrīvas novada pašvaldība ar 2015.gada 29.jūlija lēmumu Nr.249 (prot. Nr.10, 13.§) „Par nekustamā īpašuma Tīruma ielā 30, Salacgrīvā pārņemšanu pašvaldības īpašumā” ir pieņēmusi lēmumu pārņemt pašvaldības īpašumā nekustamo īpašumu Tīruma ielā 30, Salacgrīvā, Salacgrīvas novadā (nekustama īpašuma kadastra Nr.6615 002 0115), kas sastāv no zemes vienībām 20774 m2 platībā (zemes vienību kadastra apzīmējumi 6615 002 0113, 6615 002 0114 un 6615 002 0115) un būvēm (būvju kadastra apzīmējumi 6615 002 0113 008, 6615 002 0113 009, 6615 002 0113 010, 6615 002 0114 011, 6615 002 0114 012, 6615 002 0114 014 un 6615 002 0115 015) (turpmāk – nekustamais īpašums).  Nekustamais īpašums nav nepieciešams Iekšlietu ministrijas sistēmas iestāžu funkciju nodrošināšanai, kā arī telpas nav pielāgojamas patvēruma meklētāju izmitināšanai.  Nekustamais īpašums ir nepieciešams Salacgrīvas novada pašvaldības autonomo funkciju veikšanai saskaņā ar likuma „Par pašvaldībām” 15.panta pirmās daļas 10.punktu – sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu. Ņemot vērā to, ka šobrīd tiek radīti zaudējumi valstij, apsaimniekojot nevajadzīgu īpašumu, kas netiek izmantots, nododot nekustamo īpašumu Salacgrīvas novada pašvaldībai, netiks izšķērdēti valsts budžeta līdzekļi nevajadzīga īpašuma uzturēšanai un apsaimniekošanai. Tādējādi, nododot nekustamo īpašumu Salacgrīvas  novada pašvaldībai, tas tiks izmantots uzņēmējdarbības vajadzībām tiks radītās jaunas darba vietas un veicināta uzņēmējdarbības attīstība novadā.  Ar Limbažu rajona tiesas Zemesgrāmatu nodaļas tiesneša 2000.gada 28.februāra lēmumu nekustamais īpašums ierakstīts Salacgrīvas pilsētas zemesgrāmatas nodalījumā Nr.896 uz Latvijas valsts vārda Iekšlietu ministrijas personā.  Nekustamais īpašums nav iznomāts.  Ņemot vērā minēto, kā arī to, ka nekustamais īpašums nav nepieciešams ne Iekšlietu ministrijas, ne tās padotībā esošo iestāžu funkciju nodrošināšanai, ir sagatavots Ministru kabineta rīkojuma projekts „Par valsts nekustamā īpašuma Tīruma ielā 30, Salacgrīvā, Salacgrīvas novadā, nodošanu Salacgrīvas novada pašvaldības īpašumā” (turpmāk – rīkojuma projekts), kas paredz atļaut nodot bez atlīdzības Salacgrīvas novada pašvaldības īpašumā pašvaldības autonomo funkciju īstenošanai nekustamo īpašumu, kas ierakstīts zemesgrāmatā uz valsts vārda Iekšlietu ministrijas personā.  Rīkojuma projekts paredz Salacgrīvas novada pašvaldībai pienākumu:   1. nekustamo īpašumu bez atlīdzības nodot valstij, ja tas vairs netiek izmantots pašvaldības autonomo funkciju īstenošanai; 2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Salacgrīvas novada pašvaldība nodrošina rīkojumā minēto pašvaldības autonomo funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.   Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra un Salacgrīvas novada pašvaldība. |
| 4. | Cita informācija | Ar nekustamā īpašuma īpašnieka maiņu saistītie izdevumi tiks segti no Salacgrīvas novada pašvaldības līdzekļiem. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Iekšlietu ministrija un Salacgrīvas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza:

Valsts sekretāre I.Pētersone–Godmane

19.01.2016. 11:51

588

Šoldre, 67829062

zanna.soldre@agentura.iem.gov.lv